The Remains of the Day (film)

***The Remains of the Day*** je britansko-američka drama iz 1993. godine redatelja Jamesa Ivoryja i producenata Ismaila Merchanta, Mikea Nicholsa i Johna Calleyja. Scenarij je napisala Ruth Prawer Jhabvala, a temeljen je na istoimenom romanu autora Kazua Ishigura. U filmu su glavne uloge ostvarili Anthony Hopkins kao Stevens i Emma Thompson kao gđica Kenton, a pored njih glume još i James Fox, Christopher Reeve, Hugh Grant i Ben Chaplin.

Film je 1993. godine nominiran u čak 8 kategorija za prestižnu nagradu Oscar, u 6 kategorija za britansku nagradu BAFTA te u 5 kategorija za Zlatni Globus od čega je osvojio samo jednu i to u kategoriji najboljeg redatelja na dodjelama nagrade BAFTA.

U Hrvatskoj je prikazan pod naslovom ***Na kraju dana***, a u Srbiji pod naslovom ***Ostaci dana***.

## Različitosti od romana
Gospodin Lewis, američki kongresmen koji proziva Lorda Darlingtona amaterom u filmu je vlasnik Darlington Halla. Međutim, u knjizi Darlington Hall posjeduje Amerikanac imena Farraday koji svoj Ford posuđuje Stevensu za njegovo putovanje koje slijedi.

## Glumačka postava
* Anthony Hopkins kao glavni batler gdin James Stevens
* Emma Thompson kao kućepaziteljica gđica Sarah 'Sally' Kenton
* James Fox kao Lord Darlington
* Christopher Reeve kao kongresmen Trent Lewis
* Peter Vaughan kao William Stevens
* Hugh Grant kao Kardinal
* John Haycraft kao aukcioner
* Caroline Hunt kao gazdarica
* Paula Jacobs kao gđa Mortimer
* Ben Chaplin kao Charlie
* Steve Dibben kao George
* Abigail Harrison kao služavka
* Patrick Godfrey kao Spencer
* Peter Halliday kao Canon Tufnell
* Terence Bayler kao Trimmer
* Hugh Sweetman kao radnik u kuhinjskoj praonici
* Tony Aitken kao poštar
* Emma Lewis kao Elsa
* Joanna Joseph kao Irma
* Tim Pigott-Smith kao Benn
* Lena Headey kao Lizzie

## Produkcija
Filmsku adaptaciju romana prvotno je trebao režirati Mike Nichols prema scenariju Harolda Pintera; neki dijelovi Pinterovog scenarija iskorišteni su u filmu, ali iako je Pinteru njegov posao plaćen on je zamolio da ne bude potpisan na scenariju. Christopher C. Hudgins je rekao: "Tijekom intervjua iz 1994. godine, Pinter je rekao Stevenu H. Galeu i meni da je naučio lekciju nakon što je vidio izmjene na svom scenariju za film *The Handmaid's Tale* koji je odlučio ne izdati. Nakon što je njegov scenarij za *Na kraju dana* bio gotovo potpuno izmijenjen od strane Jamesa Ivoryja i Ismaila Merchanta, on je odbio potpisati svoje ime na isti".

Iako više nije bio redatelj, Nichols je ostao u projektu kao jedan od producenata na filmu.

## Soundtrack
Originalnu glazbu za film napisao je Richard Robbins. Glazba je bila nominirana za nagradu Oscar u kategoriji najbolje originalne glazbe, ali je Robbins izgubio od Johna Williamsa koji je te godine pobijedio sa svojom glazbom za film Schindlerova lista.

Popis glazbe sa soundtracka:
# Opening Titles, Darlington Hall - 7:27
# The Keyhole and the Chinaman - 4:14
# Tradition and Order - 1:51
# The Conference Begins - 1:33
# Sei Mir Gegrüsst - 4:13
# The Cooks in the Kitchen - 1:34
# Sir Geoffrey Wren and Stevens, Sr. - 2:41
# You Mean a Great Deal to This House - 2:21
# Loss and Separation - 6:19
# Blue Moon - 4:57
# Sentimental Love Story/Appeasement/In the Rain - 5:22
# A Portrait Returns/Darlington Hall/End Credits - 6:54

## Izvori